[{"text_idx": "#000000", "text": "OrganisatsioonHankedTaristuRiiklik Kodifitseerimisbu\u0308rooKontaktidUudisedNursipalu laiendusKaitseinvesteeringud 2023-2027EL struktuurfondidest rahastatud projektid"}, {"text_idx": "#000001", "text": "Kaitsevaldkonna hankeid korraldab Riigi Kaitseinvesteeringute Keskus. Kaitseotstarbelise varustuse, taristu ja investeeringute kulud moodustavad kolmandiku Eesti kaitse-eelarvest. Kaitsevaldkonna pikaajalised arendusprogrammid ja -suunad, hangete prioriteedid, eraldatavate summade piirma\u0308a\u0308rad ja la\u0308bi viimise aeg on kindlaks ma\u0308a\u0308ratud riigikaitse arengukavas. Praegune kava on koostatud aastateks 2013 \u2013 2022."}, {"text_idx": "#000002", "text": "Kaitseinvesteeringute keskuses on ko\u0303ik kaitsevaldkonna hanked koondatud u\u0308htse juhtimise alla \u2013 see kindlustab oskusteabe jagamisest su\u0308ndiva su\u0308nergia, kaitse-eelarve otstarbeka ja sa\u0308a\u0308stliku kasutamise, konkurentsi to\u0303husa a\u0308ra kasutamise ning ettevo\u0303tete vo\u0303rdse kohtlemise. Keskuse loomine ta\u0308hendas suuremahuliste kaitsehangete puhul u\u0308leminekut seniselt riigilt-riigile ostudelt vabaturupo\u0303hisele hankimisele. See annab vo\u0303imaluse hangetel osaleda senisest suuremale ringile ettevo\u0303tetele sh kiiresti arenevale Eesti kaitseto\u0308o\u0308stusele ning suurendab konkurentsi."}, {"text_idx": "#000004", "text": "Riigikaitse arengukava koostades vo\u0303etakse arvesse majanduskasvu, riigieelarve suurust ja kaitseva\u0308elaste juurdekasvu. Arengukava kehtestab Vabariigi Valitsus kaitseministri ettepanekul ku\u0308mneks aastaks ja see vaadatakse kaitseministri ettepanekul u\u0308le igal neljandal aastal."}, {"text_idx": "#000005", "text": "Kaitseministeeriumi arengukava (KMAK) toetub riigikaitsearengukavale ning ma\u0308a\u0308rab a\u0308ra ja\u0308rgmise 4 aasta arendatavad so\u0303jalised vo\u0303imed ning tegevused."}, {"text_idx": "#000009", "text": "Otsusele hankida Eesti riigile u\u0308ks vo\u0303i teine relvasu\u0308steem eelneb reeglina pikk planeerimine, teiste riikide kogemuste hindamine ja turu-uuring. See annab u\u0308levaate eri tootjate arendustegevusest, relvasu\u0308steemidest ja varustusest ehk ning milliste toodete seast on vo\u0303imalik valikut teha, koostada no\u0303udmised relvadele vo\u0303i relvasu\u0308steemile ning anda esmane eelhinnang kulutustele."}]